Viborger Samler, 1848-08-18
offentlig Forsamling i Hippodromen i Mandags Aftes, som vel et Par Tusinde overvare. Her førtes fra Kl. 8. til 11 1/2 en levende Forhandling, navnlig om Handels= og Næringsfrihed skulde optages i Programmet, og om det suspensive Veto skulde forblive der eller udgaae. Det første foresloges af Hr. Fineerskærer Frederiksen, der understøttedes af Hr. C. Ploug, medens Comiteemajoritetens Talere Hr. Jernstøber Lunde, Skrædermester Lund og Redacteur Ree kun vilde inddrømme: "Reform af Næringslovgivningen". Desværre forvirredes Discussionen derved, at Hr. Dr. F. Beck midt under samme kom frem med Forslag til en saakaldt Redactionsforandring i Programmet, idet han vilde have Ordet "Religionsfrihed forandret til Kirkens Adskillelse fra Staten, hvilket imidlertid kun vandt ringe Sympathi, og hvad Forhandlingerne ikke forvirredes, saa forvirredes Afstemningerne af Dirigenten, Hr. Procurator Balthazar Christensen, der som saadan kun indlagde sig liden Ære. Omsider seirede Nærings frihedens Modstandere med en svag Majoritet. Den derpaa følgende Discussion om det suspensive Veto viste klarligen, hvor lidt ikke blot den store Fleerhed, men endog saadanne Mænd, der ville optræde som Ledere, ere paa det Klare med de politiske Begreber og Indretninger, der ikke tidligere ere blevne offenligen drøftede hos os, og hvor urigtigt det derfor var af Comiteens Majoritet, at opstille saadanne som Axiomer, paa hvilke Mængden, skal sværge, og som skulle gjøres til Betingelse for de sig fremstillende Candidaters Anbefaling. Forgiæves var det, at man (dHrr. Th. Repp og C. Ploug) paaberaabte Historiens og Erfaringens Vidnesbyrd, forgiæves at man søgte at forklare Forsamlingen, at dette Spørgsmaal mere var et formelt end et principielt, men i alt Fald vigtigt nok til ikke at burde afgjøres uden efter en omhyggelig Drøftelse, som her ikke kunde finde Sted. Uagtet man fra den modsatte Side herpaa neppe vidste at svare noget fornuftigt Ord, uagtet Hr. Ree fra Aalborg, der i denne Tid giver agitatoriske Gjæsteroller i Kjøbenhavn, bl. A. prostituerede sig ved at forklare, at absolut Veto var accurat det samme som Absolutisme, saa voterede den under de lange Debatter trættede og formindskede Forsamlings democratiske" Majoritet ligefuldt, at det suspensive Betovar det absolut rette. Herved standsede man og fortsætter Discusionen imorgen Aften (Onsdag) paa samme Sted.Da denne vil komme til at dreie sig om tvende vigtige Puncter, det ene om Programmet skal udtale sig om Et og Tokammersystemet, det andet om der skal indgives en Petition til Regjeringen om at benævne Rigsforsamlingen, constituerende og om at udsondre de kongevalgte Medlemmer af samme, en Demonstration, der ikke kunde forblive uden Følge, dersom Majoriteten af Hovedstadens oplyste Befolkning virkelig kunde ansees at erklære sig derfor – saa opfordre vi fædrelandsksindede og virkelig frisindede Medborgere til ikke at forsømme at deeltage i denne Forsamling. Thi dersom Marken overlades ganske til en enkelt Kreds, saa kan denne faae en den ikke tilkommende Indflydelse paa Hovedstadens Valg, og skjøndt denne Kreds visselig tæller flere, ja mange hæderlige Mænd i sin Midte, saa turde den dog være mindre velskikket til at repræsentere Hovedstadens Jntelligents og Dygtighed, eller til at lede Valgene saaledes at disse Egenskaber virkelig blive repræsenterede ved dem. (Fdl.)